Šilavoto tvenkinys
Šilavoto tvenkinys – tvenkinys Lietuvoje, Prienų rajone, 12,5 km į šiaurės vakarus nuo Prienų. Sudarytas užtvenkus Jiesios upę (Nemuno intakas) 40,3 km nuo jos žiočių. Tvenkinio ilgis iš pietvakarių į šiaurės rytus – 1,25 km, plotis – iki 0,18 km. Pietiniame gale yra 5,5 a sala. Ties užtvanka šiaurėje išteka 2 kanalai į žemiau telkšančius žuvininkystės ūkio tvenkinius. Altitudė 71,5 m. Krantai žemi, vietomis apaugę krūmokšniais. Aplinkui plyti dirbami laukai. Šalia užtvankos įsikūręs Mikalinės kaimas ir eina kelias  189  Prienai–Skriaudžiai . Vakariniame krante yra Rūdos kaimas, į pietus – Šilavoto gyvenvietė. Tvenkinys įrengtas 1972 m.